Szilveszteri Batyus Bál
2025-12-31 17:00 - 2026-01-01 02:00 (Europe/Paris) | Petőfi Sándor Művelődési Ház, Arany János u. 42., Újkígyós, 5661, Hungary
Jelentkezési határidő: 2025.12.29-ig

Kultúra napi könyvbemutató a könyvtárban
2026-01-30 17:00 - 18:30 | Városi Könyvtár, Arany János u. 47., Újkígyós, 5661, Hungary
Szeretettel várjuk az érdeklődőket 2026. január 30-án (pénteken) 17.00 órától az Újkígyósi Könyvtárban Jókainé Gombosi Beatrix néprajzkutató, népi iparművész könyvének bemutatójára.
A feltámadás üzenete – A húsvéti tojás szerepe a moldvai csángómagyaroknál című kötet a moldvai csángó hagyományvilág egyik különleges elemét tárja fel, gazdag néprajzi és kulturális betekintést nyújtva.

A program házigazdája Harangozó Imre, közreműködik Joób Emese előadóművész.
Az eseményen a könyv megvásárolható és dedikáltatható.

📍 Helyszín: Újkígyósi Könyvtár (Újkígyós, Arany János u. 47.)
A belépés díjtala

Farsangi batyus bál
2026-02-07 17:00 - 23:30 | Petőfi Sándor Művelődési Ház, Arany János u. 42., Újkígyós, 5661, Hungary
Az Újkígyósi Nyugdíjasok Érdekvédelmi Egyesülete farsangi batyus bálat szervez, ahová minden érdeklődőt szeretettel várnak!

Férfi MBII-es kézilabda mérkőzés
2026-02-07 18:00 - 19:00 | Felföldi István Sportcsarnok
A FISE férfi felnőtt csapata a Berettyóújfalu ellen lép pályára.

VII. Újkígyósi Kolbászgyúró Fesztivál
2026-02-14 08:00 - 16:30 | Felföldi István Sportcsarnok
Sokan emlékszünk még a korábbi kolbászgyúró fesztiválok jó hangulatára, a közös munkára, a nevetésre és a finom falatokra – utoljára 2019-ben élhettük át mindezt együtt. Most elérkezett az idő, hogy felelevenítsük ezt a hagyományt, és újra benépesüljön a sportcsarnok kolbászillatú, vidám forgataggal.
Szeretettel hívunk minden újkígyósit és környékbelit a VII. Újkígyósi Kolbászgyúró Fesztiválra, ahol a hagyomány, a közösség és a jókedv kerül a középpontba – kicsiknek és nagyoknak egyaránt.
Legyen szó versenyzésről, farsangi mulatságról vagy csak egy jó ebédről és beszélgetésről, február 14-én ismét együtt ünnepelhetünk!
Program:
8:00 Kapunyitás, húskiosztás nevezett csapatoknak.
Belépés regisztrációhoz kötött: ingyenes tombolajegy és 400 ft-os támogatójegy vásárolható étkezéshez
10:00 Ünnepélyes megnyitó
11:00 Kolbász leadása zsűrizésre
11:00 Hajrá Trió koncertje
12:00 – EBÉD – Jó ebédhez szól a nóta – Muzsikál a Ludas Zenekar
14:00 – Télbúcsúztató Farsangi Mulatság
Farsangi hangulat, népi hagyományok és jókedv minden korosztálynak!
Farsangköszöntők – zene, ének és tánc a porondon.
Közreműködnek:
Galiba Néptáncegyüttes, Párta Banda, Zsibavirág Énekegyüttes
Téltemetés és táncmulatság, Farsangi ügyességi próbatételek
Minden sikeres próbálkozó jutalmat kap!
Gyereksarok: kézműves foglalkozások, népi játszótér,
15:30: Eredményhirdetés
16:00: Tombolasorsolás
Tombola felajánlásokat szeretettel várunk!
A büfét a Park Étterem szolgáltatja.
Nevezési díj: 20.000 Ft/csapat
Ez tartalmaz 10 kg darálthúst és 20 m vékonybelet.
A töltésről, a fűszerezésről minden csapat maga gondoskodik.
Gyúró és dekorasztal biztosítva.
Jelentkezni az alábbi linken lehet online.
Vagy személyesen a művelődési házban
Telefonszám: 66/254-844, Email cím: muvhaz@ujkigyos.hu
Határidő: 2026. február 10!
Szervezők: Újkígyós Város Önkormányzata, Petőfi Sándor Művelődési Ház és Könyvtár
Társszervező: Összefogás Újkígyósért Közhasznú Egyesület
Szeretettel várjuk a nevező csapatokat és a kedves vendégeket!
Támogatók megjelenítése a rendezvényen!
Jó hangulat, finom kígyósi ételek, nagy mulatság!

Télbúcsúztató farsangi mulatság a VII. Újkígyósi Kolbászgyúró Fesztiválon
2026-02-14 14:00 - 17:00 | Felföldi István Sportcsarnok
Télbúcsúztató Farsangi Mulatság a VII. Újkígyósi Kolbászgyúró Versenyen
Farsangi hangulat, népi hagyományok és jókedv minden korosztálynak!

Időpont: 2026. február 14. 14:00
Helyszín: Városi Sportcsarnok
Program: Farsangköszöntők. Zene, ének és tánc a porondon. Közreműködnek: Galiba Néptáncegyüttes, Párta Banda, Zsibavirág Énekegyüttes. A programban lesz tréfás temetés és táncmulatság, farsangi ügyességi próbatételek (kakasütés, gúnárnyakszakítás, dióverés). Minden sikeres próbálkozó jutalmat kap!

Rékasi Károly: "Szerelmem, Erdély" - színházi előadás
2026-02-21 17:00 | Cz. Kiss Rendezvényház
Szeretettel várjuk kedves vendégeinket Újkígyóson a Cz. Kiss Rendezvényházban 2026. február 21-én szombaton 17 órakor:
RÉKASI KÁROLY
„Szerelmem Erdély”
című színházi előadásra.
Az előadás az imádott Erdélyből menekülni kényszerülő Wass Albert irodalmi munkásságába ad betekintést főként az író szerelmi költészetén és az „Adjátok vissza a hegyeimet” című
regényének tükrében. Mindez Rékasi Károly színművész erős és megrendítően szép alakításából bontakozik ki.
A részvétel előzetes regisztrációhoz kötött. Regisztrációs jegy a a művelődési házban kapható.
Az előadás a Déryné Program támogatásából valósul meg.

Férfi NBII-es kézilabda mérkőzés
2026-02-28 17:00 - 18:00 | Felföldi István Sportcsarnok
A FISE férfi felnőtt kézilabda csapata a Túrkeve ellen lép pályára.

Tavaszi Lovasbál
2026-02-28 19:00 - 23:30 | Soproni Söröző és Étterem, Gyulai út 51, Újkígyós, 5661, Hungary
Az Aranykalász Lovas Club idén is megrendezi a Tavaszi Lovasbál nevű eseményét a tél utolsó napján!

Jegyek foglalása privát üzenetben vagy telefonon lehetséges Marottyi Csabánál 30/6586686.Jegyek ára: 5500 ft mely kétfogásos vacsorát tartalmaz.
A jó hangulatról a Melody együttes gondoskodik.
23 órakor tombolát sorsolunk amire tombola tárgyakat szívesen fogadunk, a fődíj várhatóan idén is 2 főre 3 nap 2 éjszakás pihenés lesz.
Mindenkit várunk szeretettel, mulassunk egy jót, ahogyan az szokott is lenni.
Búcsúztassuk el együtt a telet és kezdődjék a tavasz!

Gyermek Néptáncantológia
2026-03-07 08:00 - 17:00 | RaM-ArT Színház, Budapest
Gyermek Néptáncantológia
Időpont: 2026. március 7.
Helyszín: RaM – ArT Színház, Budapest
A Galiba Néptáncegyüttes Zsiba csoportja az „András napi bűbájolás a Dél-Alföldről” című koreográfiájával bejutott az Országos Gyermek Néptáncantológia 2025-ös műsorába.
Mi az a Gyermek Néptáncantológia?
Az Országos Gyermek Néptáncantológia a hazai gyermek-néptánc egyik legnagyobb presztízsű eseménye, ahol évente az ország legjobb 14 gyermek koreográfiája mutatkozhat be Budapesten, a RAM-ART Színház színpadán.
Mennyire nehéz bekerülni?
A bekerülés rendkívül összetett és szigorú válogatáson keresztül történik:

a gyermekegyütteseknek először saját régiójuk minősítő rendszerű versenyén kell részt venniük (a Galiba esetében: Szeged, 2025. májusában),
egy régióban átlagosan 60 csoport méretteti meg magát,
régiónként legfeljebb 3–4 együttes kaphat javaslatot az antológiára,
a 7 régiós verseny mellett még 2 országos fesztiválról érkezhetnek jelölések.

Így országosan 500 csoport közül
maximum 30 kap szakmai javaslatot,
majd egy 7 tagú szakmai zsűri pontozása alapján
végül csak 14 együttes kerül be az adott év antológiai műsorába.

Mit jelent ez a Galibának és Újkígyósnak?
A Galiba Néptáncegyüttes a 2025. év országos legjobb 14 gyermek-néptánc produkciója közé került, Békés megyéből egyedüliként, olyan városok együttesei mellé, mint Budapest, Székesfehérvár, Szekszárd, Kalocsa vagy Szeged.
Óriási büszkeség, rengeteg kitartó munka, közös hit és szeretet áll e siker mögött.

Férfi NBII-es kézilabda mérkőzés
2026-03-08 08:00 - 17:00 | Felföldi István Sportcsarnok
A FISE férfi felnőtt csapata a Duocor Maküi KC ellen lép pályára.

Ünnepi megemlékezés: 1848/49-es forradalom és szabadságharcra
2026-03-10 08:00 - 17:00
Újkígyós Város Önkormányzata és a Petőfi Sándor Művelődési Ház és Könyvtár tisztelettel meghívja a lakosságot az 1848/49-es forradalom és szabadságharc tiszteletére rendezett ünnepi megemlékezésre.
Időpont: 2026. március 15.
A program 10:00 órakor ünnepi szentmisével kezdődik a Szűz Mária Szent Neve Katolikus Templomban.
Ezt követően 11:00 órától ünnepi megemlékezést tartanak a művelődési házban, majd koszorúzásra kerül sor az 1848-as emlékműnél.
A rendezvényen köszöntőt mond Oláh Timót polgármester, az ünnepi beszédet pedig Harangozó Imre, a Magyar Művészeti Akadémia levelező tagja tartja. Az ünnepi műsorban közreműködnek az Újkígyósi Széchenyi István Általános Iskola 8.a és 8.b osztályos tanulói, a Galiba Néptáncegyüttes, valamint a Tengelic Énekegyüttes.
Azok a szervezetek és intézmények, amelyek koszorút szeretnének elhelyezni az emlékműnél, kérjük, hogy ezt 2026. március 13-ig jelezzék a 66/254-844-es telefonszámon vagy a muvhaz@ujkigyos.hu e-mail címen.

„Összefogás Újkígyósért” Közhasznú Egyesület éves közgyűlése
2026-03-13 17:00 - 19:00 | Petőfi Sándor Művelődési Ház, Arany János u. 42., Újkígyós, 5661, Hungary
„Összefogás Újkígyósért” Közhasznú Egyesület éves közgyűlése
Időpont: 2026. március 13. 17:00
Helyszín: Petőfi Sándor Művelődési Ház, 5661 Újkígyós, Arany János u. 42.
Az „Összefogás Újkígyósért” Közhasznú Egyesület éves közgyűlését 2026. március 13-án (pénteken) 17:00 órától tartja az Petőfi Sándor Művelődési Ház konferenciatermében (Újkígyós, Arany János u. 42.).
A közgyűlésen a 2025. évi tevékenységről és gazdálkodásról szóló beszámoló, valamint a 2026. évi munka- és költségterv bemutatása, megvitatása és elfogadása lesz napirenden. Minden tagunkat szeretettel várjuk.

Tojásból hagyomány, sörösdobozból íróka – húsvéti alkotó délelőtt Újkígyóson
2026-03-14 10:00 - 13:00 | Petőfi Sándor Művelődési Ház, Arany János u. 42., Újkígyós, 5661, Hungary
Közös alkotás, húsvéti készülődés, viaszírás, karcolás és kreatív ötletek várják az érdeklődőket 2026. március 14-én a Petőfi Sándor Művelődési Házban.
📅 2026. március 14. (szombat)
🕙 10:00–13:00
📍 Petőfi Sándor Művelődési Ház, Újkígyós
Hogyan lesz egy egyszerű tojásból népi motívumokkal díszített alkotás? És hogyan születik egy tojásíró eszköz egy sörösdobozból?
Az „Összefogás Újkígyósért” Közhasznú Egyesület ünnepváró, közösségi alkotó délelőttre hívja az érdeklődőket, ahol a hagyományos tojásdíszítés technikái és a modern, kreatív megoldások találkoznak. A program során kicsik és nagyok egyaránt kipróbálhatják a viaszírásos tojásdíszítést, a karcolás technikáját, valamint más húsvéti dekorációs megoldásokat is.
Az alkotás mellett a résztvevők betekintést nyerhetnek a népi díszítőművészet világába, és megismerhetik a húsvéti tojásdíszítés hagyományait. A program elején rövid ismertető hangzik el az Újkígyósi Húsvéti Tojásdíszítő Versenyről, amelyre akár a helyszínen elkészített tojásokkal is nevezhetnek.
A délelőtt során a hagyományos kézműves technikák mellett modern, kreatív megoldások is helyet kapnak, és különleges élményt kínál az apák és fiúk közös írókakészítő műhelye, ahol egy egyszerű sörösdobozból készül tojásíró eszköz – a falusi leleményesség és az alkotás örömének jegyében.
🎨 Program röviden
🖌 Hagyományos viaszírás
Ismerkedés a klasszikus tojásíró technikával, viasz és íróka segítségével.
✏ Karcolásos tojásdíszítés
Festett tojások díszítése karcolással, hagyományos és modern mintákkal.
🌷 Húsvéti dekorációk készítése
Akasztható húsvéti díszek, festés és színezés kicsiknek és nagyoknak.

Fonalból készült húsvéti figurák
Kreatív díszek készítése fonalból és más egyszerű alapanyagokból.

🍺 Apák és fiúk írókakészítő műhelye
Sörösdobozból készül tojásíró eszköz – falusi furfanggal.

Rákász Gergely orgonakoncertje - Lord of the Organ
2026-03-14 18:00 - 19:30 | Cz. Kiss Rendezvényház
Válogatás VIVALDI – BACH – DEBUSSY műveiből.

A belépés regisztrációhoz kötött!
Jegyek a Petőfi Sándor Művelődési Házban kaphatók! Jegyár: 2.000.- Ft. (Támogatói jegyekkel az intézményt segítik.)

A Petőfi Kulturális Program és Innovációs Minisztérium támogatásával, a Nemzeti Művelődési Intézet koordinációjában valósul meg!

🎬 Filmvetítés Újkígyóson!
2026-03-20 18:00 - 19:30 | Cz. Kiss Rendezvényház
Szeretettel várunk minden érdeklődőt 2026. március 20-án (péntek) 18:00 órakor a Cz. Kiss Rendezvényházban, ahol levetítjük az „A Wenckheimek” című filmet.
Egy film. Egy család. Egy helyszín, ahol a történelem él.
A belépés ingyenes, a helyszínen adományládát helyezünk ki.
Várunk mindenkit szeretettel egy közös, különleges filmélményre!

Véradás Újkígyóson - Adj vért, adj életet!
2026-03-26 08:00 - 11:00 | Petőfi Sándor Művelődési Ház, Arany János u. 42., Újkígyós, 5661, Hungary
A Magyar Vöröskereszt Újkígyósi Szervezete és az Országos Vérellátó Szolgálat vár minden segíteni vágyót az Újkígyósi Művelődési Házban véradásra!
Időpont: 2026. március 26. 8 órától 11 óráig
Helyszín: Újkígyósi Művelődési Ház
Amit feltétlenül hozz magaddal:
* személyi igazolvány
* lakcímkártya
* TAJ-kártya
Fontos! Véradás előtt mindenképpen étkezz és fogyassz bőségesen folyadékot!
Adj Te is esélyt az életre – egy véradással akár három ember életét is megmentheted!
Csatlakozz a véradók közösségéhez, és adományozz egészséget!
Szervező: Magyar Vöröskereszt
Szakmai partner: Országos Vérellátó Szolgálat

Húsvéti tojásdíszítő verseny eredményhirdetése, Tojásfa díszítés és kézműves foglalkozás
2026-03-28 10:00 - 14:00
Évtizedes hagyomány, hogy a húsvéti időszakra készülődés jegyében tojásdíszítő versenyt szervez az Újkígyósi Nagycsaládosok Közhasznú Egyesülete és a Petőfi Sándor Művelődési Ház és Könyvtár.
Nevezni 4 kategóriában lehet:

óvodás kategóriában bármilyen technikával készített tojással lehet
általános iskolás alsós kategóriában bármilyen technikával lehet készíteni az alkotásokat
általános iskolás felsős kategóriában csak hagyományos technikával várnak tojásokat
felnőtt kategóriában is csak hagyományos technikával készített tojásokkal lehet nevezni.

A verseny eredményhirdetése és a kézműves gyermekprogram a szokásosnak megfelelően most is a Virágvasárnap előtti szombaton került megrendezésre.
A szervezők mindenkit szeretettel várnak!
A rendezvény ingyenes!

Föld Órája
2026-03-28 19:00 - 22:00 | Petőfi Sándor Művelődési Ház, Arany János u. 42., Újkígyós, 5661, Hungary
Újkígyós immár XVII. alkalommal csatlakozik a Föld Órája kezdeményezéshez, amely a klímavédelem fontosságára hívja fel a figyelmet.
Az „Összefogás Újkígyósért” Közhasznú Egyesület ezen az estén érdekes, zenés, gyertyafényes programmal várja az érdeklődőket a Petőfi Sándor Művelődési Ház nagytermében (Újkígyós, Arany János u. 42.).
A programban klímavédelemmel kapcsolatos előadás, a gyerekeknek játékos feladatok, valamint tombolasorsolás is szerepel. 20:30 és 21:30 között közös villanyoltás és gyertyagyújtás mellett kötetlen beszélgetésre kerül sor, ahol terített asztal – zsíros kenyér, lilahagyma, pirospaprika, tea és forralt bor – természetesen idén is várja a résztvevőket.
A rendezvény ingyenes, minden korosztályt és közösséget szeretettel várunk!

Újraéledő Hagyományaink – A Galiba Néptáncegyüttes hagyományos húsvéti locsolkodása
2026-04-06 | Újkígyós-Szabadkígyós területén
2026. április 6-án, húsvét hétfőn újra életre kel Újkígyóson a hagyományos húsvéti locsolkodás a Galiba Néptáncegyüttes közreműködésével. Az együttes fiú tagjai ezúttal is lovaskocsis, vödrös locsolkodásra készülnek, zenés kísérettel járva végig a települést.
A fiúk látványos, hallható lovaskocsis vonulása házról házra kíséri a húsvéti köszöntést, ahol a lányok felkészülten, hímes tojással várják őket. A program a közösségi együttlét, a vidámság és az élő néphagyomány jegyében zajlik, hogy a húsvéti szokások ne csak emlékek, hanem megélt élmények maradjanak.

AIKIDO és ZEN program
2026-04-18 10:00 - 2026-04-19 17:00 | Hissori Aikido SE
2026.04.18-19 Sensei Székely Viktor 5. DAN
AIKIDO és ZEN program.
Szombaton és vasárnap 10:00-ai kezdettel.
Szint: kezdő és haladó.
Maximum 30 fő részére.
Minimum 8 éves kortól lehet részt venni.
Elvárt a személyes higénia megléte!
A teljes program előzetes jelentkezéssel ingyenes és nyitott.
Minden program dokumentálásra kerül, tehát állókép és mozgókép készül a programjainkon! A rendezvényen való megjelenés ráutaló magatartás a programon résztvevő részéről arra, hogy hozzájárul képmásának megjelenítéséhez promóciós céllal, a Hissori SE weboldalán és Hissori SE youtube összefoglaló videójában!
Információ: Horváth György elnök +3630 683 9364
Regisztráció: hissori@aikidobekescsaba.hu
Website: aikidobekescsaba.hu és aikidoujkigyos.hu

Tavaszi zenés mulatság
2026-04-18 19:00 - 23:00 | Park étterem, Arany János utca 43, Újkígyós, 5661, Hungary
Szeretettel hívunk és várunk mindenkit egy igazán hangulatos, tavaszköszöntő estére 2026. április 18-án (szombaton) 19:00 órától a Park Étterembe!
Az est folyamán végig élő zene gondoskodik a jó hangulatról:
Sztójka Attila szórakoztatja a vendégeket, így garantált a tánc, a vidámság és a felszabadult kikapcsolódás.
Svédasztalos vacsora
Vendégeinket üdvözlő itallal fogadjuk, majd gazdag svédasztalos kínálattal várjuk:

sajttal-sonkával töltött rántott szelet

betyáros szelet

rántott sajt

rántott karfiol

gombás sült csirkecomb

zöldséges rizs

steak burgonya

csalamádé és befőtt

tartármártás

somlói galuska

Az este során tombola felajánlásokat is örömmel fogadunk.
Jegyinformáció
Jegyek elővételben vásárolhatók a Park Étteremben
5 000 Ft / fő áron.
Fontos: belépés kizárólag elővételben megvásárolt jeggyel lehetséges!
Töltsünk együtt egy vidám, zenés, tavaszi estét Újkígyóson!

Sakkverseny
2026-04-25 09:00 - 17:00 | Petőfi Sándor Művelődési Ház, Arany János u. 42., Újkígyós, 5661, Hungary
Az Újkígyósi Nagycsaládosok Közhasznú Egyesülete 2025-ben szervezte meg I. Amatőr Sakkversenyét a művelődési házban.
A nagy érdeklődésre való tekintettel, a szervezők idén is megrendezik a versenyt. 2026-ban is két kategóriában lehet majd jelentkezni: felnőtt és ifjúsági.
Mindenkit szeretettel várnak!

Fáklyás felvonulás
2026-04-30 18:00 - 23:30 | Újkígyós

Civil Majális
2026-05-01 08:00 - 17:00 | Wenckheim park, Wenckheim park, Újkígyós, Békés, 5661, Hungary
Az újkígyósi Civil Majális a település egyik legszínesebb tavaszi közösségi eseménye, amely a helyi civil szervezetek összefogásával valósul meg.
A majálison változatos programok várják az érdeklődőket: színpadi fellépések, bemutatók, családi és gyermekprogramok, valamint interaktív foglalkozások teszik tartalmassá a napot.
A jó hangulatról finom ételek, baráti beszélgetések és vidám közösségi élmények gondoskodnak. Az Újkígyósi Civil Majális nemcsak szórakozást kínál, hanem erősíti az összetartozást és a helyi közösség erejét is.
Szeretettel várunk mindenkit egy élményekben gazdag, közösségépítő tavaszi napra!

Véradás Újkígyóson - Adj vért, adj életet!
2026-05-15 08:00 - 11:00 | Petőfi Sándor Művelődési Ház, Arany János u. 42., Újkígyós, 5661, Hungary
A Magyar Vöröskereszt Újkígyósi Szervezete és az Országos Vérellátó Szolgálat vár minden segíteni vágyót az Újkígyósi Művelődési Házban véradásra!
Időpont: 2026. május 15. 8 órától 11 óráig
Helyszín: Újkígyósi Művelődési Ház
Amit feltétlenül hozz magaddal:
* személyi igazolvány
* lakcímkártya
* TAJ-kártya
Fontos! Véradás előtt mindenképpen étkezz és fogyassz bőségesen folyadékot!
Adj Te is esélyt az életre – egy véradással akár három ember életét is megmentheted!
Csatlakozz a véradók közösségéhez, és adományozz egészséget!
Szervező: Magyar Vöröskereszt
Szakmai partner: Országos Vérellátó Szolgálat

"Zárd a napot futással"
2026-05-18 18:00 - 2026-05-22 00:00 | Petőfi Sándor Művelődési Ház, Arany János u. 42., Újkígyós, 5661, Hungary

"Üzenet haza" - dramatikus táncszínházi előadás
2026-05-21 18:00 - 19:30 | Cz. Kiss Rendezvényház

Nosztalgia bál
2026-05-23 11:00 - 14:00 | Soproni Söröző és Étterem, Gyulai út 51, Újkígyós, 5661, Hungary

Pönkösdölés a katolikus templomnál
2026-05-24 10:00 - 12:00 | Szűz Mária Szent Neve Katolikus Templom
